text: Hærværk og indbrud plager fredelig by
  13 august 2017 kl. 12.15
  Det skal være slut med ballade og uro i Christiansfeld. Derfor vil en gruppe borgere nu oprette en lokal afdeling af Natteravnene.
  Flere episoder med indbrud i Tyrstrup Kirke og på den gamle skole i byen får nu skolebestyrelsen på Christiansfeld Skole til at indkalde til et borgermøde.
  Formålet er at oprette en natteravnsgruppe, der skal være med til at sætte en stopper for byens plager. Alene indenfor de sidste fem uger, har der været mindst ni tilfælde af hærværk og indbrud.
  Det er bl.a. et voldsomt indbrud i Tyrstrup Kirke den 20. juli, der har fået borgerne til at reagere.  Siden har der også været indbrud og hærværk på byens gamle skole og på biblioteket i Christiansfeld.
  Alle interesserede borgere er inviteret til mødet den 21. august, hvor natteravne fra Kolding kommer op fortæller projektet.
  
  